Pasiūlymas Tarybos sprendimas iš dalies keičiantis 2003 m. rugpjūčio 25 d. Tarybos sprendimą 2003/631/EB, kuriuo pagal AKR ir EB partnerystės susitarimo 96 straipsnį priimamos su Liberija susijusios priemonės, esant nepaprastajai padėčiai /* KOM/2004/0806 galutinis */





Briuselis, 10.12.2004 KOM(2004) 806 galutinis . Pasiūlymas TARYBOS SPRENDIMAS iš dalies keičiantis 2003 m. rugpjūčio 25 d. Tarybos sprendimą 2003/631/EB, kuriuo pagal AKR ir EB partnerystės susitarimo 96 straipsnį priimamos su Liberija susijusios priemonės, esant nepaprastajai padėčiai . (pateikta Komisijos) AIŠKINAMASIS MEMORANDUMAS 1. 2003 m. rugpjūčio mėn. Akroje tarp Liberijos buvusios vyriausybės, dviejų sukilėlių grupuočių, pilietinės visuomenės ir politinių partijų pasirašytas visa apimantis taikos susitarimas, kuriuo veiksmingai užbaigtas 15 metų trukęs pilietinis karas Liberijoje, leidęs sudaryti laikinąją vyriausybę. Laikinajai vyriausybei suteiktas mandatas – padedant Jungtinių Tautų misijai Liberijoje sugrąžinti šaliai saugumą, atgaivinti ekonomiką, atkurti socialinę infrastruktūrą ir parengti dirvą įstatymų leidžiamosios valdžios ir prezidento rinkimams 2005 m. spalio mėn. 2. Europos Sąjunga nusprendė prisidėti prie taikos ir pereinamojo proceso Liberijoje, ir Tarybos sprendimu 2003/631/EB, kuriuo pagal AKR ir EB partnerystės susitarimo 96 straipsnį priimamos su Liberija susijusios priemonės, esant nepaprastajai padėčiai, buvo numatytos skirti lėšos ir apibrėžtos sąlygos, kurioms esant tos lėšos gali būti naudojamos. Sprendime buvo numatyta, kad intensyviu politiniu dialogu ir kas šeši mėnesiai daromomis politinėmis apžvalgomis bus užtikrinami nuolatiniai paskesni veiksmai. Šis dialogas turėtų būti grindžiamas pagal EB ir AKR partnerystės susitarimo 96 straipsnį rengiamų konsultacijų rezultatais, kaip nustatyta Tarybos sprendime 2002/274/EB. Be to, šiame sprendime buvo nustatyta, kad šių priemonių taikymo laikas baigiasi 2004 m. gruodžio 31 d. 3. Dabartinės politinės padėties Liberijoje apžvalgos rodo, kad per metus, praėjusius nuo laikinosios vyriausybės atėjimo į valdžią, dislokavus UNMIL ( United Nations Mission in Liberia ) pajėgas ir įgyvendinus nusiginklavimo ir demobilizacijos procesą, saugumo padėtis pagerėjo. Didelį susirūpinimą kelia laikinosios vyriausybės viešųjų finansų ir valstybei priklausančių įmonių valdymas, didėjantis korupcijos lygis. Pagal visa apimantį taikos susitarimą sukurtos vyriausybės komisijos iki šiol nepakankamai pažengė įgyvendindamos joms suteiktus mandatus gerinti valdymą ir atskaitingumą. Būtina imtis papildomų veiksmų sprendžiant žmogaus teisių klausimus. 4. Turint omenyje, kad siekiant didinti pagarbą žmogaus teisėms, demokratijai, teisės viršenybei ir geram valdymui tol, kol valdžią perims demokratiškai išrinktas ir atskaitingas prezidentas ir vyriausybė iki šiol padaryta politinė pažanga nepakankama, atitinkamų priemonių panaikinimas yra nepateisinamas,, toliau turėtų būti tęsiamas intensyvus politinis dialogas su laikinąja vyriausybe. Dėl šios priežasties Komisija mano, kad 2003 m. rugpjūčio 25 d. Tarybos sprendimo 2003/631/EB priemonių galiojimo laikas turėtų būti pratęstas aštuoniolikai mėnesių. Komisija Tarybai siūlo iš dalies pakeisti pirmiau minėtą savo sprendimą ir priimti pridedamą sprendimą. Pasiūlymas TARYBOS SPRENDIMAS iš dalies keičiantis 2003 m. rugpjūčio 25 d. Tarybos sprendimą 2003/631/EB , kuriuo pagal AKR ir EB partnerystės susitarimo 96 straipsnį priimamos su Liberija susijusios priemonės, esant nepaprastajai padėčiai EUROPOS SĄJUNGOS TARYBA, atsižvelgdama į AKR ir EB partnerystės susitarimą, kuris įsigaliojo 2003 m. balandžio 1 d., ypač į jo 96 straipsnį, atsižvelgdama į vidaus susitarimą dėl priemonių, kurių būtina imtis, ir tvarkos, kurios būtina laikytis, įgyvendinant AKR ir EB partnerystės susitarimą[1], ypač į jo 3 straipsnį, atsižvelgdama į Komisijos[2] pasiūlymą, kadangi: (1) 2002 m. kovo 25 d. Tarybos sprendime 2002/274/EB, kuriuo užbaigiamos konsultacijos su Liberija remiantis AKR ir EB partnerystės susitarimo 96 ir 97 straipsniais, numatytas atitinkamų priemonių, kaip apibrėžta AKR ir EB partnerystės susitarimo 96 straipsnio 2 dalies c punkte ir 97 straipsnio 3 dalyje, priėmimas; (2) 2003 m. rugpjūčio 25 d. Tarybos sprendime 2003/631/EB, kuriuo pagal AKR ir EB partnerystės susitarimo 96 straipsnį priimamos su Liberija susijusios priemonės, esant nepaprastajai padėčiai, numatytas naujų atitinkamų priemonių, kaip apibrėžta AKR ir EB partnerystės susitarimo 96 straipsnio 2 dalies c punkte ir 97 straipsnio 3 dalyje, priėmimas; (3) Dabartinės sąlygos Liberijoje dar neužtikrina pagarbos demokratijos principams, valstybės valdymui ir teisės viršenybės principui. (4) Reikia pratęsti Tarybos sprendime 2003/631/EB nustatytų priemonių galiojimo laiką ir toliau tęsti intensyvų politinį dialogą su Liberijos vyriausybe. NUSPRENDĖ: 1 straipsnis 2003 m. rugpjūčio 25 d. Tarybos sprendimo 2003/631/EB 1 straipsnyje nurodytų priemonių taikymo laikas baigiasi 2006 m. birželio 30 d. Šia data nedaroma jokių užuominų į finansinių instrumentų, kuriems taikomas šis sprendimas, galiojimo datą. Šio sprendimo priede pateikiamas laiškas yra skirtas Liberijos užsienio reikalų ministrui. 2 straipsnis Konsultacijų baigčiai, kaip numatyta Sprendimo 2002/274/EB priede pateiktame laiško projekte, jokios įtakos tai nedaro. 3 straipsnis Šis sprendimas įsigalioja jo priėmimo dieną. 4 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje, […] Tarybos vardu Pirmininkas PRIEDAS LAIŠKO LIBERIJOS UŽSIENIO REIKALŲ MINISTRUI PROJEKTAS J.E. p. Thomas Nimely Yaya Užsienio reikalų ministrui Monrovija Liberija Gerbiamas Ministre, 2003 m. rugpjūčio 27 d. laišku Nr. SGS3/7429 Europos Sąjunga informavo Liberijos vyriausybę apie savo ketinimus prisidėti prie taikos proceso Liberijoje remiantis visa apimančiu taikos susitarimu. Laiške taip pat buvo nurodyta, kad Europos Sąjunga atidžiai seks politinę raidą ir pereinamojo laikotarpio reformą Jūsų šalyje, toliau plėtos intensyvų politinį dialogą, remdamasi AKR ir EB partnerystės susitarimo 8 straipsnio nuostatomis ir mūsų 2002 m. kovo 27 d. laiške Nr. SGS 272745 nustatytų konsultacijų užbaigimo rezultatais. Daugiau kaip metai praėjo nuo to laiko, kai, 2003 m. rugpjūčio mėn. pasirašius Akros visa apimantį taikos susitarimą, valdžią perėmė Liberijos nacionalinė laikinoji vyriausybė. Dabar atėjo metas kritiškai įvertinti pažangą, padarytą įgyvendinant visą apimantį taikos susitarimą ir įsipareigojimus, kylančius iš pirmiau minėtų konsultacijų. Ryšium su tuo Europos Sąjunga su pasitenkinimu pažymi, kad į šalį sugrįžo saugumas ir ramybė ir kad buvo žengti kai kurie pirmieji žingsniai siekiant demokratinių pokyčių ir pertvarkant viešąjį sektorių. Tačiau didelį susirūpinimą ir toliau kelia Liberijos nacionalinės laikinosios vyriausybės viešųjų finansų ir makroekonomikos, valstybei priklausančių įmonių, valdymas, didėjantis korupcijos lygis. Be to, pagal visa apimantį taikos susitarimą sukurtos komisijos iki šiol nepakankamai nuveikė įgyvendindamos joms suteiktus mandatus gerinti valdymą ir atskaitingumą. Būtina imtis papildomų veiksmų sprendžiant žmogaus teisių klausimus. Atsižvelgdama į tai, kas išdėstyta pirmiau, Europos Sąjunga mano, kad Liberijos nacionalinės laikinosios vyriausybės veiksmai nėra visiškai priimtini ir dėl to atitinkamos priemonės kol kas negali būti visiškai panaikintos. Tai bus padaryta tik tada, kai valdžią perims demokratiškai išrinktas ir atskaitingas prezidentas ir vyriausybė. Dėl šios priežasties Europos Sąjunga nusprendė, kad 2003 m. rugpjūčio 25 d. Tarybos sprendimo 2003/631/EB galiojimo laikas aštuoniolikai mėnesių turi būti pratęstas. Per šį laikotarpį mūsų intensyvus politinis dialogas turėtų būti toliau tęsiamas, remiantis AKR ir EB partnerystės susitarimo 8 straipsnio nuostatomis ir 2002 m. kovo 27 d. laiške Nr. SGS 272745 nustatytų konsultacijų rezultatais, siekiant toliau didinti pagarbą žmogaus teisėms, demokratijai, teisės viršenybei ir geram valdymui. Dialogas vyks dalyvaujant Europos Sąjungos pirmininkaujančiai valstybei narei, Europos Komisijai, įskaitant pusmetines politines apžvalgas. Remiantis 2003 m. rugpjūčio 25 d. Tarybos sprendime 2003/631/EB apibrėžtomis atitinkamomis priemonėmis, taikos procesui ir konkretiems rezultatams pagal numatytą laikinąją programą ( Results Focused Transitional Framework ) pasiekti parama toliau bus teikiama. Su pagarba, Komisijos vardu Tarybos vardu [1] OL L 317, 2000 12 15, p. 376. [2] OL C […], […], p. […].